Messi, Ronaldo, da sauran ‘Yan wasan da su ka fi kowa albashi ▷ Legit.ng
Messi, Ronaldo, da sauran ‘Yan wasan da su ka fi kowa albashi
11 days ago 5873 views by Muhammad Malumfashi
Wannan karo mun shiga fagen wasanni ne inda mu ka kawo maku jerin ‘Yan wasan da su ka fi kowane samun kudi da harkar kwallon kafa a Duniya. A jerin dai akwai manyan ‘Yan wasan da ake ji da su a Duniya.
Messi ne wanda ya fi kowa samun kudi da kwallon kafa a 2018
Lionel Messi ne a kan gaba sai kuma Abokin adawar sa watau Cristiano Ronaldo sannan Neymar wanda yanzu yake taka leda a Kungiyar PSG. Ga dai jerin nan kamar yadda Mujallar FORBES ta fitar:
Babban ‘Dan wasan Duniya Lionel shi ne kan gaba a wannan jeri inda aka ce a bana kurum zai tashi da Dala Miliyan 84. Ban da harkar kwallo, ‘Dan wasan na Barcelona na ya kan yi wa nanyan kamfanonin Duniya talla.
Cristiano Ronaldo yana cikin ‘Yan wasan da su ka fi kowa albashi
Bayan ‘Dan wasa Lionel Messi na Kasar Argentina sai kuma Ronaldo. Yanzu dai albashin ‘Dan wasan a Juventus a shekara ya haura Dala Miliyan 30 inda yake kuma samun kusan Dala Miliyan 50 ta wasu hanyoyin.
KU KARANTA: Ana sace birai daga Najeriya a sayar a kasashen waje
3.	Neymar Jr.
‘Dan wasa Neymar na Kasar Brazil wanda yake wasa a ‘PSG’ zai tashi da Dala Miliyan 73 a bana. Ban da albashin sa, ‘Dan wasan zai kuma tashi da Dala Miliyan 17 wajen tallan da yake yi wa Kamfanoni.
'Dan wasan Manchester Pogba a wani wasan su kwanaki
4.	Paul Pogba
‘Dan wasan Manchester United na tsakiya Pogba ne can a na 4 a jerin. A wani lokaci ‘Dan wasan ne ya fi kowa tsada a Duniya. Pogba na karbar fam 290,000 a duk mako ban da kudin da yake samu a wasu harkar.
5.	Luis Suarez
‘Dan wasan gaban Barcelona Suarez ne ya tike jerin na mu a 5. ‘Dan kwallon na Kasar Uruguay zai tashi da kusan Dala Miliyan 27 a bana. Albashin kawai da yake dauka a Sifen ya kai kusan Dala Miliyan 20 duk shekara.
Sauran manyan ‘Yan kwallon da ke tashi da makudan kudi sun hada da Sergio Aguero, Angel Di Maria, James Rodriguez, Gareth Bale, Oscar Jr., Kylian Mbappe, Thiago Silva, Wayne Rooney da sauran su.
The richest footballer in Nigeria Aso Ebi styles Richest pastors in Nigeria Richest footballer Ankara gown styles in Nigeria
31 minutes ago 321 views
Gwamnonin APC na neman a tsige Oshiomhole